Avainsanat

Tiivistelmä



Avainsanat

1 Maatalous - Yhteinen markkinajärjestely - Maito ja maitotuotteet - Maidon lisämaksu - Myynti suoraan kulutukseen - Käsite - Maataloutta harjoittava sisäoppilaitos toimittaa maitoa oppilaitoksen oppilaille välillistä maksua vastaan - Soveltamisalaan kuuluminen

(Neuvoston asetuksen N:o 857/84 12 artiklan h kohta)

2 Maatalous - Yhteinen markkinajärjestely - Maito ja maitotuotteet - Maidon lisämaksu - Maksusta vapautettujen viitemäärien myöntäminen - Sellaisen suoramyynnin viitemäärän myöntämiseksi tehdyn rekisteröintihakemuksen hylkääminen, joka on tehty asetetun määräajan päätyttyä - Suhteellisuusperiaate - Suhteellisuusperiaatetta ei ole loukattu

(Neuvoston asetuksen N:o 857/84 6 artiklan 2 kohta ja liite; komission asetuksen N:o 1371/84 4 artiklan 1 kohdan 2 alakohta ja 4 alakohdan a kohta ja komission asetus N:o 1546/88)

3 Maatalous - Yhteinen markkinajärjestely - Maito ja maitotuotteet - Maidon lisämaksu - Maksusta vapautettujen viitemäärien myöntäminen - Suoramyynnin viitemäärän myöntäminen myöhästyneen rekisteröintihakemuksen perusteella soveltamalla aikaisemman olosuhteen ennalleenpalauttamista koskevaa periaatetta silloin, kun kysymyksessä on anteeksiannettava erehdys - Kansallisen oikeuden soveltaminen - Edellytykset ja rajoitukset

(Komisson asetuksen N:o 1371/84 4 artiklan 1 kohta)

Tiivistelmä

4 Asetuksen N:o 857/84 12 artiklan h kohtaa, ottaen huomioon sen sanamuodon luettuna yhdessä saman artiklan c kohdan kanssa sekä sen lisämaksujärjestelmän tavoitteen, jonka mukaan huomioon on otettava kaikki sellaiset tavalla tai toisella kaupalliseen kiertoon tulevat tuotetut määrät, jotka vaikuttavat kysyntään ja tarjontaan, on tulkittava siten, että silloin kun maanviljelyksen harjoittaja toimittaa maitoa tietyn koulun oppilaille ja sisäoppilaille ja kun maito maksetaan välillisesti siten, että sen hinta sisältyy sisäoppilailta perittäviin maksuihin, tätä maidon toimittamista on pidettävä tässä säännöksessä tarkoitettuna suoramyyntinä - eikä omana kulutuksena - myös silloin, kun maanviljelystä harjoittaa sekä koulua ja sisäoppilaitosta ylläpitää sama toimielin.

5 Maidon lisämaksun soveltamistavoista annetun asetuksen N:o 1371/84 4 artiklan 1 kohdan pätevyyteen, jossa asetetaan määräaika maidon suoramyynnin viitemäärän myöntämiseksi tehtävälle rekisteröinnille, ei vaikuta se seikka, että siinä jätetään huomioon ottamatta tuottajan tuotannon harjoittamiseen liittyvissä taloudellisissa tarpeissa sittemmin - mainitun määräajan päättymisen jälkeen - tapahtuvat muutokset.

Velvollisuudella jättää hakemus asetetussa määräajassa pyritään tekemään mahdolliseksi lisämaksujärjestelmän järkevä ja tehokas hoito, ja se on yhteisön oikeuden yleisten periaatteiden ja erityisesti suhteellisuusperiaatteen mukainen sen vuoksi, että se on asianmukainen ja sitä voidaan pitää tarpeellisena viitemäärien kokonaistarvetta ennakoitaessa sekä valvottaessa tämän perusteella määritettyjen määrien noudattamista.

6 Maidon lisämaksun soveltamistavoista annetun asetuksen N:o 1371/84 4 artiklan 1 kohtaa on tulkittava siten, että tuottajalle, joka anteeksi annettavan erehdyksen vuoksi ei ole jättänyt suoramyynnin viitemäärän myötämistä koskevaa rekisteröintihakemusta tässä säännöksessä säädetyn määräajan kuluessa, voidaan myöntää tällainen viitemäärä soveltamalla aikaisemman olosuhteen ennalleen palauttamista koskevaa periaatetta kansallisen oikeuden sääntöjen mukaisesti, mutta kuitenkin niin, ettei tuottaja joudu näiden sääntöjen soveltamisen vuoksi huonompaan asemaan kuin mihin se joutuisi kansallisten määräaikojen noudattamatta jättämistä koskevien säännösten mukaan, ja siten, ettei maitokiintiöjärjestelmän tavoitteita vaaranneta.